Akinloye Akinyemi

Akinloyè Akínyẹmí, (1954–2012), tí wọ́n tún mọ̀ sí Sergeant Carter, jẹ́ ọmọ bíbí orílẹ̀-èdè Nàìjíríà tí ó dé ipò àṣẹ Major nínú iṣẹ́ ológun orí-ilẹ̀ ṣáájú kí ó tó fẹ̀yìn tì. Ó jẹ́ ọ̀kan lára àwọn afẹ̀sùnkan nípa ìdìtẹ̀ gbàjọba,tí wọ́n sì fi sẹ́wọ̀n láàrin ọdún 1987 àti 1995. Lásìkò tí wà níbi iṣẹ́ ológun, ó ṣiṣẹ́ lábẹ́ ilé iṣẹ́ ti (Nigerian Army Signal Corps). 
Òun ni àbúrò fún ọ̀gbẹ́ni Bọ́lájí Akínyẹmí.

Ìbẹ̀rẹ̀ ayé àti ẹ̀kọ́ rẹ
Akínyẹmí jẹ́ ọmọ bíbí ìlú Iléṣà, ní Ìpínlẹ̀ Ọ̀ṣun. 
Ólọ sí ilé-ẹ̀kọ́ Government College tí ó wà ní ìlú Ìbàdàn kí ó tó tẹ̀ síwájú ní ilé-ẹ̀kọ́ ti ìkẹ́kọ̀ọ́ ti ìpàgọ́ àwọn ọmọ ológun igbó ní ìlú Igbó Ọrà ní Ìpínlẹ̀ Ọ̀yọ́, ní àsìkò ọdún 1960. Ó tún lọ sí Ilé-ẹ̀kọ́ ọmọ ológun ilẹ̀ Nàìjíríà tí ó wà ní ìlú Kàdúná níbi tí ó ti jẹ́ ọmọ akẹ́kọ̀ọ́ tó peregedé jùlọ láàrin àwọn akẹgbẹ́ rẹ̀ tí wọ́n jọ ń jáde lọ́dún náà. Ó tún lọ sí Ilé-ẹ̀kọ́ ti Royal military Academy Sandhurst níbi tí ó tún ti gba Ọ̀pá Iyì gẹ́gẹ́ bí akẹ́kọ̀ọ́ ológun tó wá láti ilẹ̀ òkèrè. Lẹ̀yìn èyí, ó lọ sí ilé-ẹ̀kọ́ Royal Military College of Science, níbi tí ó ti kẹ́kọ̀ọ́ gboyè nínú ìmọ́ iṣẹ́ mọ̀nà-mọ́ná (electrical engineering) pẹ̀lú ipò àkọ́kọ́ (first classs).
Itokasi

Ẹ̀ka:Àwọn ọmọṣẹ́ ológun ará Nàìjíríà